Daníel Arason , skólastjóri Tónlistarskólans á Egilsstöðum , gerði grein fyrir starfsemi skólans á skólaárinu 2012 - 2013 sem er fyrsta starfsár skólans í húsnæði Egilsstaðaskóla . 118 nemendur stunduðu nám við skólann í vetur , þar af 18 í deildinni á Hallormsstað . 7 kennarar auk skólastjóra sáu um kennslu við skólann í vetur í 5,87 stöðugildum . 2 nemendur frá skólanum náðu með atriði sitt á lokakeppni Nótunnar í Hörpu og þar fengu viðkomandi nemendur verðlaun í sínum flokki . 12 nemendur luku áfangaprófum við skólann í vor , þar af lauk einn nemandi framhaldsnámi í hljóðfæraleik . Ráðinn hefur verið tréblásturskennari frá næsta skólaári . Aðrar breytingar eru fyrst og fremst innbyrðis breytingar á stöðugildum núverandi kennara við skólann . Miðað við umsóknir má búast við að nemendum fjölgi heldur á næstu skólaári . 2 . Tónlistarskólinn í Fellabæ / starfsemi skólaárin 2012 - 2013 og 2013 - 2014 Drífa Sigurðardóttir , skólastjóri Tónlistarskólans í Fellabæ , gerði grein fyrir starfsemi skólans á skólaárinu 2012 - 2013 . 80 - 90 nemendur voru við nám við skólann í vetur og með skólastjóra sinntu 8 kennarar kennslu við skólann í rúmlega 3 stöðugildum . 2 nemendur luku áfangaprófum við skólann í vor . Nánast öll kennsla fer fram á skólatíma grunnskólans eða í beinu framhaldi af honum . Áætlanir gera ráð fyrir nokkuð svipuðu umfangi starfseminnar á næsta skólaári . 3 . Tónlistarskólinn í Brúarási / starfsemi skólaárin 2012 - 2013 og 2013 - 2014 Jón Arngrímsson , skólastjóri Tónlistarskólans í Brúarási , gerði grein fyrir starfsemi skólans á skólaárinu 2012 - 2013 . Fjölmargir viðburðir voru árinu , m.a. fóru nemendur með tónlistaratriði sem skemmtiatriði í Legokeppnina og lentu þar í öðru sæti í samkeppni um skemmtiatriði . Öll tónlist í árshátíðarverki skólans voru frumsamin í ár . Vinsælustu hljóðfærin á skólaárinu voru trommur og bassi . Alls voru 27 nemendur innritaðir við skólann á árinu og heldur lítur út fyrir fjölgun á næsta skólaári . 4 kennarar með skólastjóra komu að kennslu við skólann á skólaárinu í um það bil 1,7 stöðugildum .